CELEX: 62019CN0799
Language: hr
Date: 2019-10-30 00:00:00
Title: predmet C-799/19: Zahtjev za prethodnu odluku koji je 30. listopada 2019. uputio Okresný súd Košice I (Slovačka) – NI, OJ i PK protiv Sociálna poisťovňa

20.1.2020   
            
            
               HR
            
            
               Službeni list Europske unije
            
            
               C 19/32
            
         
      Zahtjev za prethodnu odluku koji je 30. listopada 2019. uputio Okresný súd Košice I (Slovačka) – NI, OJ i PK protiv Sociálna poisťovňa
      (predmet C-799/19)
      (2020/C 19/33)
      Jezik postupka: slovački
      
         Sud koji je uputio zahtjev
      
      Okresný súd Košice
      
         Stranke glavnog postupka
      
      
         Tužiteljice: NI, OJ, PK
      
         Tuženik: Sociálna poisťovňa
      
         Prethodna pitanja
      
      
                  1.
               
               
                  Treba li članak 3. Direktive 2008/94/EZ Europskog parlamenta i Vijeća od 22. listopada 2008. o zaštiti zaposlenika u slučaju insolventnosti njihovog poslodavca (1) tumačiti na način da pojam „nepodmirena potraživanja zaposlenika koja su nastala iz ugovora o radu” uključuje i neimovinsku štetu pretrpljenu zbog smrti radnika uslijed nezgode na radu?
               
            
                  2.
               
               
                  Treba li članak 2. Direktive 2008/94/EZ Europskog parlamenta i Vijeća od 22. listopada 2008. o zaštiti zaposlenika u slučaju insolventnosti njihovog poslodavca tumačiti na način da se insolventnim smatra i poslodavac protiv kojeg je pokrenut ovršni postupak u pogledu sudski priznatog zahtjeva za naknadu neimovinske štete pretrpljene zbog smrti radnika uslijed nezgode na radu, ali je u ovršnom postupku tražbina proglašena nenaplativom jer poslodavac ne raspolaže nikakvim sredstvima?
               
            
         (1)  SL 2008., L 283, str. 36. (SL, posebno izdanje na hrvatskom jeziku, poglavlje 5., svezak 2., str. 128.)